
REFERAT DE APROBARE A PROIECTULUI DE HOTĂRÂRE
PRIVIND OPORTUNITATEA PROIECTULUI DE HOTĂRÂRE- 
privind  atribuirea în folosință gratuită a sălii de sport  a fostului Liceu Tehnologic Agricol „Petru Botiş”, situată în Timişoara, str.Calea Aradului nr. 56  către  Club Sportiv Municipal Timișoara,în vederea desfășurării antrenamentelor secției de baschet juvenil

    1.Descrierea situaţiei actuale

    Imobilul- clădiri şi teren, aferent fostului Liceu Tehnologic Agricol„Petru Botiş”,situat în Timişoara, str.Calea Aradului nr.56, înscris în cf nr.444739-C1 având valoarea de inventar 648.055lei<LLNK 11995    84 11  face parte din domeniul public al Municipiului Timişoara.
     Acest imobil a rămas disponibil  în urma fuziunii prin absorţie a Colegiului de Silvicultura   „Casa Verde” cu Liceul Tehnologic Agricol „Petru Botiş”, activitatea unităţii şcolare rezultate la Colegiul de Silvicultură şi Agricultură „Casa Verde”, desfăşurându-se în locaţia din  Aleea Pădurea Verde nr.5.
      Club Sportiv Municipal Timișoara prin adresa cu nr. SC02021-000141/05.01.2021 a solicitat  atribuirea sălii de sport în intervalul luni-vineri între orele 17-20 și sâmbăta între orele 10-13 pentru desfășurarea  antrenamentelor secției de baschet juvenil U16 și U18.
    Club Sportiv Municipal Timișoara este o instituție publică-structură sportivă cu personalitate juridică de drept public,care se află în structura organizatorică a municipiului Timișoara și a fost înființat prin HCL nr. 470/30.10.2015
    În vederea  atribuirii sălii de sport către  Club Sportiv Municipal Timișoara a fost solicitat acordul Inspectoratului Școlar al județului Timiș  precum și  Liceului Tehnologic de Silvicultură și Agricultură  Casa Verde.
    Prin adresa nr. SC2021-004835/23.02.2021-completare la adresa nr.SC2021-003977/12.02.2021  Inspectoratul Școlar al județului Timiș ne-a transmis faptul că este atributul exclusiv al Consiliului Local al Municipiului Timișoara modul de exercitare al dreptului de proprietate publică asupra imobilului în cauză.
Prin adresa nr.SC2021-004367/17.02.2021 Liceul Tehnologic de Silvicultură și Agricultură „Casa Verde”și-a exprimat acordul de folosință  a sălii de sport  de către Club Sportiv Municipal Timișoara în intervalul luni-vineri între orele 17-20 și sâmbăta între orele 10-13 pentru desfășurarea  antrenamentelor secției de baschet juvenil U16 și U18 pentru o perioadă de 2 ani.
  Subliniem faptul că în acest caz nu se impune  schimbarea destinației spațiului ”sală de sport” conform prevederilor art. 112, alin. 6 din Legea educaţiei naţionale nr.1/2011 şi Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, întrucât  imobilul va fi utilizat  pentru antrenamente sportive,în cursul săptămânii intr-un anumit interval orar.
       În aceste condiții se impune promovarea unui proiect de hotărâre de consiliu local  privind  transmiterea în folosință gratuită  a sălii de sport a fostului Liceu Tehnologic Agricol „Petru Botiş”, situată în Timişoara, str. Calea Aradului nr. 56   către Club Sportiv Municipal Timișoara  pe o perioadă de 2 ani în intervalul luni-vineri între orele 17-20 și sâmbăta între orele 10-13 pentru desfășurarea  antrenamentelor secției de baschet juvenil U16 și U18.
     Contractul  de comodat se va încheia între Club Sportiv Municipal Timișoara și Municipiul Timişoara,iar plata utilităților  va fi suportată  de Club Sportiv Municipal Timișoara  în  baza unei convenții ce se va încheia între Liceul Tehnologic de Silvicultură și Agricultură „Casa Verde”și Club Sportiv Municipal Timișoara.  



      2. Concluzii

Având în vedere cele expuse mai sus considerăm necesară şi oportună iniţierea unui proiect de hotărâre privind atribuirea în folosință gratuită pe o perioadă de  2 ani  în intervalul luni-vineri între orele 17-20 și sâmbăta între orele orele 10-13 a sălii de sport a fostului Liceu Tehnologic Agricol „Petru Botiş”,situată în Timişoara, str.Calea Aradului nr. 56 înscrisă în cartea funciară cu nr.444739-C1 Timișoara <LLNK 11995    84 11 către Club Sportiv Municipal Timişoara, în vederea desfășurării antrenamentelor secției de baschet juvenil.

